*Projekts*

LATVIJAS REPUBLIKAS MINISTRU KABINETS

2016. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Grozījumi Ministru kabineta 2009. gada 3. februāra noteikumos Nr. 108 “Normatīvo aktu projektu sagatavošanas noteikumi”**

*Izdoti saskaņā ar Valsts pārvaldes*

*iekārtas likuma 95. pantu*

Izdarīt Ministru kabineta 2009. gada 3. februāra noteikumos Nr. 108 “Normatīvo aktu projektu sagatavošanas noteikumi” (Latvijas Vēstnesis, 2009, 26. nr., 2010, 37. nr.) šādus grozījumus:

1. Papildināt noteikumus ar 9.1 punktu šādā redakcijā:

“9.1 Ja savstarpēji saistītus grozījumus vairākos likumos ietver vienā likumprojektā (turpmāk – apvienotogrozījumu likumprojekts), tā nosaukumu sāk ar vārdiem “grozījumi likumos” un tad raksta grozījumu mērķa īsu aprakstu.”

1. Izteikt 27.punkta trešo teikumu šādā redakcijā:

“Pārejas noteikumos neietver normas, kas darbojas pastāvīgi, izņemot šo noteikumu 27.1punktā minēto gadījumu.”

1. Papildināt noteikumus ar 27.1punktu šādā redakcijā:

“27.1Ja nepieciešams, likuma pārejas noteikumos ietver atrunu, ka uz grozītās likuma normas pamata izdotie normatīvie akti paliek spēkā pēc šo grozījumu spēkā stāšanās.”

1. Papildināt noteikumus ar 2.9.1 apakšnodaļu šādā redakcijā:

“**2.9.1** **Apvienoto grozījumu likumprojekta sagatavošana**

84.1 Lai izdarītu savstarpēji saistītus grozījumus vairākos likumos, sagatavo apvienoto grozījumu likumprojektu.

84.2 Apvienoto grozījumu likumprojekta nosaukumu veido atbilstoši šo noteikumu 9.1punktā minētajām prasībām.

84.3 Apvienoto grozījumu likumprojektu iedala nodaļās, kurās apvieno grozījumus konkrētajā likumā. Nodaļas numurē ar romiešu cipariem, liekot aiz tiem punktu. Nodaļas ievaddaļu raksta atbilstoši šo noteikumu 68. punktā minētajām prasībām.

84.4 Apvienoto grozījumu likumprojekta pantus un panta daļas noformē šo noteikumu 22. un 23. punktā noteiktajā kārtībā.

84.5 Sagatavojot apvienoto grozījumu likumprojektu, ievēro šo noteikumu 65., kā arī 71.-84. punktā minētās prasības.”

1. Papildināt noteikumus ar 94.1punktu šādā redakcijā:

“94.1 Ja savstarpēji saistītus grozījumus vairākos noteikumos ietver vienā noteikumu projektā (turpmāk – apvienotogrozījumu noteikumu projekts), tā nosaukumu sāk ar vārdiem “grozījumi Ministru kabineta noteikumos” un tad raksta grozījumu mērķa īsu aprakstu.”

1. Papildināt noteikumus ar 97.1 punktu šādā redakcijā:

“97.1 Rakstot apvienoto grozījumu noteikumu projektā norādi, uz kādu likumu pamata noteikumu projekts sagatavots, secīgi raksta:

97.11. vārdus “izdoti saskaņā ar šo noteikumu”;

97.12. apvienoto grozījumu noteikumu projekta nodaļu uzskaitījumu, kas satur grozījumus, un vārdu “nodaļā”;

97.13. vārdus “minēto Ministru kabineta noteikumu izdošanas tiesisko pamatu””.

1. Papildināt noteikumus ar 3.81 apakšnodaļu šādā redakcijā:

“**3.8.1** **Apvienotogrozījumu noteikumu projekta sagatavošana**

155.1 Lai izdarītu savstarpēji saistītus grozījumus vairākos noteikumos, sagatavo apvienoto grozījumu noteikumu projektu.

155.2 Apvienoto grozījumu noteikumu projekta nosaukumu veido atbilstoši šo noteikumu 94.1 punktā minētajām prasībām.

155.3 Apvienoto grozījumu noteikumu projektā norādi, uz kādu likumu pamata noteikumu projekts sagatavots, raksta atbilstoši šo noteikumu 97.1punktā minētajām prasībām.

155.4 Apvienoto grozījumu noteikumu projektu iedala nodaļās, kurās apvieno grozījumus konkrētajos noteikumos. Nodaļas numurē ar romiešu cipariem, liekot aiz tiem punktu. Nodaļas ievaddaļu raksta atbilstoši šo noteikumu 141. punktā minētajām prasībām.

155.5 Apvienotogrozījumu noteikumu projekta punktus un apakšpunktus noformē atbilstoši šo noteikumu 108. un 109. punktā minētajām prasībām.

155.6 Sagatavojot apvienoto grozījumu noteikumu projektu, ievēro šo noteikumu 139., 140., 142.-155.punktā minētās prasības.

155.7 Ja apvienoto grozījumu noteikumu projektam ir spēkā stāšanās noteikums, to numurē kā apvienoto grozījumu noteikumu projekta pēdējo nodaļu.”

1. Papildināt noteikumus ar 186.1 punktu šādā redakcijā:

“186.1 Lai izdarītu savstarpēji saistītus grozījumus vairākos pašvaldību saistošajos noteikumos, sagatavo pašvaldību saistošo noteikumu apvienoto grozījumu projektu. Pašvaldību saistošo noteikumu apvienoto grozījumu projektu sagatavo, ievērojot šo noteikumu [3.8](http://likumi.lv/ta/id/187822?&search=on#n3.8).1apakšnodaļā minētās prasības un aizstājot vārdus “Ministru kabinets” (attiecīgā locījumā) ar vārdiem “pašvaldības dome” (attiecīgā locījumā).”

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs

12.05.2016. 12.00

567

M. Baumane

67036976, [margarita.baumane@tm.gov.lv](mailto:margarita.baumane@tm.gov.lv)